РЕГЛАМЕНТ (ЕО) № 151/2009 НА КОМИСИЯТА
от 20 февруари 2009 година
за изменение на Регламент (ЕО) № 619/2008 относно откриване на постоянна тръжна процедура за възстановяванията при износ за някои млечни продукти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 161, параграф 3, член 164, параграф 2, буква б) и член 170 във връзка с член 4 от него,
като има предвид, че:
(1)
Регламент (ЕО) № 619/2008 на Комисията (2) определя правилата относно откриване на тръжна процедура за възстановяванията при износ за някои млечни продукти. Член 2 изключва някои местоназначения от предоставяне на възстановяване при износ.
(2)
Регламент (ЕО) № 57/2009 на Комисията от 22 януари 2009 г. за определяне на възстановяванията при износ в сектора на млякото и млечните продукти (3) изключва от възстановяване при износ, считано от 23 януари 2009 г., износите, посочени в членове 36, параграф 1, член 44, параграф 1 и член 45, параграф 1 от Регламент (ЕО) № 800/1999 на Комисията от 15 април 1999 г. за установяване на общи подробни правила за прилагане на режима на възстановяванията при износ на земеделски продукти (4).
(3)
Поради това Регламент (ЕО) № 619/2008 следва да бъде съответно изменен.
(4)
Поради необходимостта да се уеднаквят възможно най-скоро местоназначенията, които не могат да се ползват от възстановяване при износ посредством тръжна процедура с тези, които са изключени за общите възстановявания, настоящият регламент следва да влезе в сила в деня след публикуването му.
(5)
Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1
В член 2 от Регламент (ЕО) № 619/2008 се добавя следният текста като буква г):
„г)
онези, посочени в член 36, параграф 1, член 44, параграф 1 и член 45, параграф 1 от Регламент (ЕО) № 800/1999 на Комисията. (5)
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 февруари 2009 година.